b"\n_START_ARTICLE_\nLuquesi i Buonadonna de Poggibonsi\n_START_SECTION_\nVeneraci\xc3\xb3\n_START_PARAGRAPH_\nMorts en llaor de santedat, se'ls atribu\xc3\xafren nombrosos miracles. A un moment indeterminat, es va creure que el cos de Luquesi fou portat envers Alemanya, per\xc3\xb2 els franciscans de Poggibonsi se'n quedaren un bra\xc3\xa7 i la m\xc3\xa0 esquerra, i en conservaren el crani en un reliquiari. El 1274, Gregori X, de pas a Poggibonsi va autoritzar el culte al beat. _NEWLINE_El 1581, en unes obres foren trobades les restes de Luquesi i es col\xc2\xb7locaren en una urna a l'altar de l'esgl\xc3\xa9sia, amb les de la seva muller._NEWLINE_A un altar pintat per Filippino Lippi per a San Salvatore de Flor\xc3\xa8ncia (avui a la National Gallery de Washington), apareixen acompanyant a Sant Francesc els sants terciaris: Llu\xc3\xads IX de Fran\xc3\xa7a, Elisabet d'Hongria i Luquesi i Bonadona, la qual cosa confirma l'antiguitat de la seva veneraci\xc3\xb3."